section_heading: Nevera
paragraph_text: Nevera označava nevrijeme, odnosno vrijeme vrlo loše za boravak na moru. Nevera može značiti iznenadnu oluju na moru (oluja s bljeskavicom i grmljavinom ili nevrijeme s grmljavinom i kišom), kratkotrajnu vremensku nepogodu uzrokovanu velikim vrućinama. Pojam nevera označuje orkansku snagu vjetra koja može u svom naletu potopiti brodove, čupati stabla, razvaliti krovove kuća.<ref> Joško Božanić, Katarina Lozić Knezović, Anita Runjić-Stoilova, Marijana Tomelić Ćurlin: “Leksička norma u hrvatskoj maritimološkoj leksikografiji 20. stoljeća”, Filozofski fakultet Sveučilišta u Splitu, ožujak 2012.